
REPUBLIKA HRVATSKA
TRGOVAČKI SUD U OSIJEKU        

R E P U B L I K A  H R V A T S K A 

R J E Š E N J E


	
        	TRGOVAČKI SUD U OSIJEKU, po sucu Dubravki Kuveždić, u postupku predstečajne nagodbe nad dužnikom COLOR d.o.o. za radove u građevinarstvu, Osijek, Divaltova 2d, OIB 24911306584, MBS 03013065 kao predlagatelja i vjerovnika RH MINISTARSTVO FINANCIJA, Porezna uprava, OIB 18683136487 i drugih kao protustranke, radi sklapanja predstečajne nagodbe, odlučujući o prijedlogu vjerovnika INA-INDUSTRIJA NAFTE d.d. Zagreb za ispravkom rješenja o odobrenoj sklopljenoj predstečajnoj nagodbi, izvan ročišta, dana 23. kolovoza 2016.,


r i j e š i o  j e


	Ispravlja se rješenje ovoga suda o odobrenoj sklopljenoj predstečajnoj nagodbi poslovni broj 4 Stpn-34/14-6 od 19. ožujka 2014. i to u izreci:

- u točki I. u Tablici pod rednim brojem 9. i 
- u točki II. pod GRUPA Ostali vjerovnici u tablici 

tako da umjesto "INA d.d. Zagreb OIB 94472454976" ima stajati INA-INDUSTRIJA NAFTE d.d. Zagreb, OIB 27759560625.   


Obrazloženje


	Punomoćnik vjerovnika INA-INDUSTRIJA NAFTE d.d. Zagreb je podneskom od 18. srpnja 2016. predložio da sud ispravi rješenje ovoga suda Stpn-34/14 od 19. ožujka 2014. o odobrenoj predstečajnoj nagodbi, jer je u izreci rješenja u tablicama pogrešno napisan naziv  i OIB vjerovnika, tako što je umjesto naziva INA-INDUSTRIJA NAFTE d.d. Zagreb, OIB 27759560625 upisano INA d.d. Zagreb, OIB 94472454976.  
  
	Uvidom u izreku rješenja ovoga suda broj Stpn-34/14 od 19. ožujka 2014. godine sud je utvrdio da je došlo do očigledne pogreške u pisanju naziva i  broja OIB-a vjerovnika INA-INDUSTRIJA NAFTE d.d. Zagreb, te je zbog toga ispravio naprijed navedeno rješenje i u 

***

skladu s odredbom članka 342. stav 1. Zakona o parničnom postupku (Narodne novine br. 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 148/11 i 25/13 dalje ZPP) riješio kao u izreci.


U Osijeku 23. kolovoza 2016.               


S U D A C :
  Dubravka Kuveždić, v.r.


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu, pismeno u 3 primjerka, putem ovoga suda u roku od 8 dana.


   Za točnost otpravka
   ovlašteni službenik:
      Darija Miličević  

